OpenLLM-France/wikimedia huggingface dataset:
# Pietro Rotari

Pietro Rotari (Verona; 1707 - Sant Petersburg; 1762) va ser un pintor italià del període barroc. Els seus retrats, sobretot de dones, són bastant famosos, molt bells i realistes. Però el seu art es desenvolupà principalment a partir d'encàrrecs reials per part d'emperadors i dames de la cort.

## Biografia

Pietro Antonio Rotari va néixer a Verona en el si d'una família noble. Inicialment va ser alumne del gravador Robert van Audenaerde, abans de passar a l'escola del pintor veronès Antonio Balestra el taller del qual va freqüentar en companyia de Giambettino Cignaroli. Entre 1725 i 1727 es va traslladar a Venècia on va entrar en contacte amb Giovanni Battista Piazzetta i el pintor suec Johan Richter. El 1727 va marxar a Roma, a l'escola de Francesco Trevisani, fins al 1732 quan va anar a viure a Nàpols on va treballar amb Francesco Solimena fins al 1734.
Poc després va tornar a Verona on va obrir el seu taller; no obstant això, fou sol·licitat com a retratista de clients reals i aristocràtics a les ciutats de Viena, Dresden i Mònaco. D'aquí es va mudar a Sant Petersburg on es va convertir en el pintor oficial de la cort de Caterina II. Va pintar les peces d'altar Quatre màrtirs (1745) per a l'església de l' Ospedale di San Giacomo de Verona. També va pintar un retaule de San Giorgio temptat pels sacrificis als ídols (1743) per a l'església del mateix nom a Reggio Emilia, i una Anunciació (1738) per a l'altar major de l'església de l'Annunziata a Guastalla

## Galeria

* Jove amb vestit vermell, 1755, Museu d'Art de El Paso, El Paso (Texas).
* Jove amb vestit blau, 1755, Museu d'Art de El Paso (Texas).
* Retrat de la Reina Maria Josepa, consort del rei August III de Polònia, 1755, Gemäldegalerie Alte Meister, Dresden
* El Rei August III de Polònia, 1755, Gemäldegalerie Alte Meister, Dresden.
* Alexandre el Gran i Roxana, 1756, Museu de l'Hermitage, Sant Petersburg.
* Retrat de nena, "La penitent". The Trustees of the Weston Park Foundation.

## Referències

* ↑ Pietro Antonio Rotari in Emilia, per Lucia Ievolella.
* ↑ Gli artisti italiani e stranieri negli stati estensi catalogo storico. Per Giuseppe Campori, p. 426.
* ↑ Lucia Ievolella monograph.
* * Farquhar, Maria. Ralph Nicholson Wornum. Biographical catalogue of the principal Italian painters. Londres: Woodfall & Kinder, 1855, p. 158.

## Enllaços externs

* Artcyclopedia:Pietro Rotari
# Pinascha

Pinascha (en occità; en italià i piemontès: Pinasca) és un municipi italià, situat a la ciutat metropolitana de Torí, a la regió del Piemont. L'any 2007 tenia 2.951 habitants. Està situat a la Val Cluson, una de les Valls Occitanes. Forma part de la Comunitat Muntanyenca Vall Chisone i Vall Germanasca. Limita amb els municipis de l'Envèrs de Pinascha, Peirosa, Pineròl i lhi Vialar.

## Administració

Llista d'alcaldes :
| Període | Identitat | Partit |
| 2004- | Igor Alessandro Bonino | Llista cívica |
# Pete Mickeal

Fenton Pete Mickeal (Rock Island, Illinois, EUA, 22 de febrer del 1978) és un jugador de bàsquet estatunidenc, conegut amb el sobrenom de "the fisher man", o com diríem en català "el pescador". Fou l'MVP de la final de l'ACB la temporada 2007/08, quan jugava amb el Tau Cerámica.
Va ser seleccionat per Dallas Mavericks en la segona ronda (58a posició) del Draft de l'NBA del 2000.
El 2009 va fitxar per la secció de bàsquet del FC Barcelona de la lliga ACB, i el març de 2013 es va retirar temporalment de les pistes per anar als Estats Units a recuperar-se del Tromboembolisme pulmonar que patia. El setembre de 2013 va arribar a un acord amb el FC Barcelona per no continuar la seva relació contractual.

## Palmarès

* 2012-2013 Copa del Rei
* 2011-2012 Lliga Endesa
* 2011 Supercopa Endesa
* 2010-2011 Lliga ACB
* 2010-2011 Copa del Rei
* 2010 Lliga Catalana ACB
* 2010 Supercopa ACB
* 2009-2010 Turkish Airlines Euroleague
* 2009-2010 Copa del Rei
* 2009 Supercopa ACB
* 2009 Lliga Catalana ACB
* 2008-2009 Amb el Saski Baskonia, Lliga ACB

## Referències

* ↑ «El Barça anuncia el adiós de Pete Mickeal» (en castellà). acb.com. Arxivat de l'original el 2013-09-06. [Consulta: 5 setembre 2013].

## Enllaços externs

* Fitxa del jugador a ACB.com Arxivat 2010-04-08 a Wayback Machine. (castellà)
* Fitxa del jugador al web oficial del FC Barcelona Arxivat 2010-01-11 a Wayback Machine.
# Pawnee City

Pawnee City és una població dels Estats Units a l'estat de Nebraska. Segons el cens del 2000 tenia 1.033 habitants.

## Demografia

Segons el cens del 2000, Pawnee City tenia 1.033 habitants, 474 habitatges, i 264 famílies. La densitat de població era de 340,9 habitants per km².
Dels 474 habitatges en un 22,4% hi vivien nens de menys de 18 anys, en un 47,3% hi vivien parelles casades, en un 7,2% dones solteres, i en un 44,3% no eren unitats familiars. En el 42,2% dels habitatges hi vivien persones soles el 27,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 2,79.
Per edats la població es repartia de la següent manera: un 20,7% tenia menys de 18 anys, un 4,3% entre 18 i 24, un 19,4% entre 25 i 44, un 20,5% de 45 a 60 i un 35,1% 65 anys o més.
L'edat mediana era de 50 anys. Per cada 100 dones de 18 o més anys hi havia 72,4 homes.
La renda mediana per habitatge era de 23.587 $ i la renda mediana per família de 32.717 $. Els homes tenien una renda mediana de 25.489 $ mentre que les dones 18.500 $. La renda per capita de la població era de 17.386 $. Aproximadament el 8,3% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pawnee City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Pawnee City». American Fact Finder. Oficina del Cens dels Estats Units, 12-01-2010.
# Pawnee (Oklahoma)

Pawnee (pawnee: Paári) és una ciutat dels Estats Units a l'estat d'Oklahoma. Segons el cens del 2000 tenia 2.230 habitants.

## Demografia

Segons el cens del 2000, Pawnee tenia 2.230 habitants, 878 habitatges, i 581 famílies. La densitat de població era de 391,4 habitants per km².
Dels 878 habitatges en un 33,3% hi vivien nens de menys de 18 anys, en un 45,7% hi vivien parelles casades, en un 17,2% dones solteres, i en un 33,8% no eren unitats familiars. En el 32% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,08.
Per edats la població es repartia de la següent manera: un 27,4% tenia menys de 18 anys, un 7,3% entre 18 i 24, un 24,4% entre 25 i 44, un 22,7% de 45 a 60 i un 18,2% 65 anys o més.
L'edat mediana era de 39 anys. Per cada 100 dones de 18 o més anys hi havia 80,6 homes.
La renda mediana per habitatge era de 24.962 $ i la renda mediana per família de 32.850 $. Els homes tenien una renda mediana de 28.182 $ mentre que les dones 20.139 $. La renda per capita de la població era de 12.970 $. Entorn del 16,8% de les famílies i el 20,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «AISRI Dictionary Database Search--prototype version. "River", Southband Pawnee». American Indian Studies Research Institute. [Consulta: 26 maig 2012].
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pawnee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Pawnee». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Pawling

Pawling és una població dels Estats Units a l'estat de Nova York. Segons el cens del 2000 tenia 2.233 habitants.

## Demografia

Segons el cens del 2000, Pawling tenia 2.233 habitants, 919 habitatges, i 533 famílies. La densitat de població era de 422,6 habitants per km².
Dels 919 habitatges en un 27,2% hi vivien nens de menys de 18 anys, en un 45,3% hi vivien parelles casades, en un 8,7% dones solteres, i en un 42% no eren unitats familiars. En el 37,2% dels habitatges hi vivien persones soles el 17,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 3,07.
Per edats la població es repartia de la següent manera: un 21,6% tenia menys de 18 anys, un 5,6% entre 18 i 24, un 28,3% entre 25 i 44, un 22,3% de 45 a 60 i un 22,2% 65 anys o més.
L'edat mediana era de 41 anys. Per cada 100 dones de 18 o més anys hi havia 84,9 homes.
La renda mediana per habitatge era de 46.484 $ i la renda mediana per família de 59.896 $. Els homes tenien una renda mediana de 43.266 $ mentre que les dones 31.466 $. La renda per capita de la població era de 23.512 $. Entorn del 5,2% de les famílies i el 7,3% de la població estaven per davall del llindar de pobresa.

## Personatges il·lustres

* Edward R. Murrow (1908-1965), periodista de ràdio i televisió.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pawling». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Pawling». American Fact Finder. Oficina del Cens dels Estats Units, 12-01-2010.
# Shen Yiqin

En una onomàstica xinesa Shen es el cognom i Yiqin el prenom.
Shen Yiqin (xinès simpificat: 谌贻琴) (Zhijin, 1959) és una política xinesa. Membre del Comitè Permanent del Politburo del 19è Congrès Nacional del Partit Comunista de la Xina. Des de 2023 membre del Consell d'Estat de la República Popular de la Xina. Després de Wan Shaofen i de Sun Chunlun, es la dona que ha ocupat un lloc més alt en l'estructura política xinesa.

## Biografia

Shen Yiqin va néixer el 15 de desembre de 1959 a Zhijin, província de Guizhou. Shen pertany a l'ètnia Bai, un grup minoritari del sud-oest de la Xina.
Durant la Revolució Cultural va ser enviada, com un dels "joves reeducats", durant un any a una zona rural. Llicencida en Història a la Universitat de Guizhou (1978-1982) i amb estudis de postgrau a l'escola del Comitè Central del Partit Comunista de la Xina. (1998-2001). Un cop graduada va treballar uns anys a l'escola del Partit a Guizhou, primer com professora i investigadora (1989-1993) i després com responsable de recursos humans (1993-1995).

## Càrrecs ocupats

Va entrar al Partit Comunista el maig de 1985.
La carrera política de Shen s'ha desenvolupat quasi en la seva totalitat a la província de Guizhou on ha ocupat nombrosos càrrecs acadèmics i polítics, fins a arribar a ser-ne la Governadora A Guizhou va col·laborar amb Li Zhanshu que va ser governador de la província (2010-2012) i un dels polítics de més confiança de Xi Jinping.
A nivell acadèmic el 1998 va ser presidenta de l'escola del Partit i el 1989 vicepresidenta de l'Associació Acadèmica de Ciències Socials de Guizhou.
En l'àmbit polític el 1989 va començar la seva carrera política, inicialment al Comitè Provincial del Partit (1989-1999).Durant un temps (2001-2003) va ocupar un càrrec similar al d'una alcaldessa a la Prefectura Autònoma Buyei i Miao de Qiannan (黔南布依族苗族自治州) una regió autònoma de la província de Guizhou. L'abril de 2007, Shen va entrar com membre del Comitè Permanent del Partit provincial de Guizhou i cap del departament de propaganda (2007-2012). El maig de 2012, va ser nomenada vicegovernadora executiva de Guizhou i el setembre de 2017, va ser nomenana governadora en funcions de Guizhou. El novembre de 2020, Shen va ser nomenada secretari del PCC de Guizhou. El març de 2023 va ser designada membre del Consell d'Estat.

## Referències

* ↑ Costigan, Johanna. «The two women competing for promotion at the 20th Party Congress» (en anglès americà), 11-10-2022. [Consulta: 28 març 2023].
* ↑ «新华社快讯：大会经投票表决，决定李尚福、王小洪、吴政隆、谌贻琴、秦刚为国务委员-新华网». [Consulta: 28 març 2023].
* 1 2 «China Vitae : Biography of Shen Yiqin». [Consulta: 28 març 2023].
* ↑ «谌贻琴». [Consulta: 28 març 2023].
* ↑ «Shen Yiqin, Party Historian, to Bring Depth to CCP Politburo» (en anglès americà). [Consulta: 28 març 2023].
* ↑ «Shen Yiqin». [Consulta: 28 març 2023].
* ↑ «Five Chinese state councilors endorsed by national legislature». Arxivat de l'original el 2023-03-28. [Consulta: 28 març 2023].
# Shinpan-daimyō

El Shinpan-daimyō (亲藩) és un terme japonès per a referir-se al governador d'un han reconegut com a parent del shogun Tokugawa. Mentre que tots els shinpan eren reconeguts com a familiars del shogun, no tots els familiars eren reconeguts com a shinpan, un clar exemple és el cas del clan Matsudaira del Domini d'Okudono. Els shinpan-daimyo eren també coneguts com a Kamon daimyo (家门大名). Entre alguns shinpan es trobaven els integrants del clan Gosanke, del clan Matsudaira d'Aizu, el clan Matsudaira del domini Fukui, entre d'altres.

## Vegeu també

* Fudai-daimyō
* Tozama-daimyō
* Shogunat Tokugawa

## Referències

* Totman, Conrad. (1967). Politics in the Tokugawa bakufu, 1600-1843. Cambridge: Harvard University Press.
# Shuarma

Shuarma, nom artístic de Juan Manuel Álvarez Puig (Barcelona, 13 d'octubre de 1972) és un músic català i vocalista del grup musical Elefantes des de 1994.
En hindi, Sharma significa 'persona tímida', i adaptat al seu nom (Juanma), forma el seu nom artístic.

## Discografia
### Amb Elefantes

* Elefantes (EP) - (1996)
* El hombre pez - (1998)
* Azul - (2000)
* Azul en acústico - (2001)
* La forma de mover tus manos - (2003)
* La forma de mover tus manos y otros paisajes - (2003)
* Somos nubes blancas - (2005)
* Gracias - (2006)

### En solitari

* Universo - (2007)
* Más Universo (reedició) - (2008)
* Gira el Universo (disc en directe) - (2009)
* El poder de lo frágil - (2010)
* Grietas - (2012)

## Referències

* ↑ «Univers Shuarma». Arxivat de l'original el 2008-09-15. [Consulta: 24 gener 2010].

## Enllaços externs

* Shuarma - Lloc web oficial
* Pàgina sobre Shuarma autoritzada pel cantant Arxivat 2008-09-15 a Wayback Machine.
* Myspace oficial de Shuarma
# Shuangfengita

La shuangfengita és un mineral de la classe dels sulfurs, que pertany al grup de la melonita. Rep el nom de la localitat de Shuangfeng, a la República Popular de la Xina, la seva localitat tipus.

## Característiques

La shuangfengita és un sulfur de fórmula química IrTe₂. Va ser aprovada com a espècie vàlida per l'Associació Mineralògica Internacional l'any 1993. Cristal·litza en el sistema trigonal. La seva duresa a l'escala de Mohs és 3.
Segons la classificació de Nickel-Strunz, la shuangfengita pertany a «02.EA: Sulfurs metàl·lics, M:S = 1:2, amb Cu, Ag, Au» juntament amb els següents minerals: silvanita, calaverita, kostovita, krennerita, berndtita, kitkaïta, melonita, merenskyita, moncheïta, sudovikovita, verbeekita, drysdal·lita, jordisita, molibdenita i tungstenita.

## Formació i jaciments

Va ser descoberta a la localitat de Shuangfeng, dins el comtat de Xinglong, a Chengde (Hebei, República Popular de la Xina). També ha estat descrita a la localitat de Maying, als placers del riu Wulie i als dipòsits de crom i PGE de Gaositai, tots tres indrets al comtat de Chengde, també a la República Popular de la Xina.

## Referències

* ↑ «Shuangfengite» (en anglès). Mindat. [Consulta: 24 febrer 2021].
# Shady Hills

Shady Hills és una concentració de població designada pel cens dels Estats Units a l'estat de Florida. Segons el cens del 2000 tenia 7.798 habitants.

## Demografia

Segons el cens del 2000, Shady Hills tenia 7.798 habitants, 2.811 habitatges, i 2.144 famílies. La densitat de població era de 115 habitants/km².
Dels 2.811 habitatges en un 34,4% hi vivien nens de menys de 18 anys, en un 60,6% hi vivien parelles casades, en un 10,1% dones solteres, i en un 23,7% no eren unitats familiars. En el 17,6% dels habitatges hi vivien persones soles el 6,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,1.
Per edats la població es repartia de la següent manera: un 26,8% tenia menys de 18 anys, un 7,1% entre 18 i 24, un 27,8% entre 25 i 44, un 26,7% de 45 a 60 i un 11,6% 65 anys o més.
L'edat mediana era de 38 anys. Per cada 100 dones de 18 o més anys hi havia 96,8 homes.
La renda mediana per habitatge era de 34.564 $ i la renda mediana per família de 40.090 $. Els homes tenien una renda mediana de 26.805 $ mentre que les dones 23.657 $. La renda per capita de la població era de 14.686 $. Entorn del 10,8% de les famílies i el 13,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shady Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Shady Hills». American Fact Finder. Oficina del Cens dels Estats Units, 12-01-2010.
# Sicca Veneria

Sicca Veneria (grec antic: Σίκκα o Σίκα Οὐενερία) va ser una ciutat de Numídia a la riba del Bagradas en el camí entre Cartago i Hippo Regius, fins a Musti i Cirta, segons diu l'Itinerari d'Antoní, construïda al cim d'un turó, segons explica Plini el Vell, que l'anomena «colònia romana». Dominava les extenses i riques planúries que té al seu voltant, i controlava la via de comunicacions que la travessa.
Valeri Màxim explica que el seu nom va derivar d'un temple de Venus que hi havia, on, segons un costum fenici, les donzelles de la ciutat, fins i tot les de classes més altes, es prostituïen públicament per tal de recollir diners per al dot del casament, cosa que fa creure, com diu Polibi, que la ciutat era un antic establiment púnic dedicat al culte d'Astarte.
Alguns autors creuen que correspon a la moderna El Kef, on es va trobar una estàtua de Venus i una inscripció que diu «Ordo Siccensium», però altres erudits pensen que El Kef era l'antiga Cirta.

### Restes conservades

Fora de la ciutat s'ha trobat un petit amfiteatre i un teatre, i alguns trams de muralles de l'època de l'Imperi Romà d'Orient. Les restes més importants les formen un edifici que té una gran sala hexagonal amb un doble pòrtic, segurament una part d'uns banys, que rebien l'aigua d'un sistema de cisternes, 12 estances amb volta de canó, molt ben conservades, que s'omplien de les fonts de la muntanya convenientment canalitzades.
A la ciutat hi ha les restes de tres basíliques molt ben pavimentades, una construïda sobre un temple de l'època romana, i altres edificades en temps de la dominació àrab.

## Referències

* ↑ Plini el Vell. Naturalis Historia, V, 3
* ↑ Valeri Màxim. Factorum et dictorum memorabilium, II, 6, 15
* ↑ Polibi. Històries, I, 66-67
* ↑ Smith, William (ed.). «Sicca Veneria». Dictionary of Greek and Roman Geography (1854. [Consulta: 14 juny 2022].
* ↑ Berthier, André. La Numidie: Rome et le Maghreb. París: Picard, 1981, p. 224. ISBN 9782708400634.
* ↑ Stillwel, Richard (et al.) (eds.). «Sicca Veneria». The Princeton Encyclopedia of Classical Sites. [Consulta: 14 juny 2022].
# Sicci

Sicci (Siccius) és el nom dels següents personatges:
* Tit Sicci (Sabí)
* Gneu Sicci
* Luci Sicci Dentat
# Knygnešiai

Knygnešiai (singular: knygnešys) (en lituà "transportadors de llibres") foren individus que portaven de contraban llibres en lituà impresos en alfabet llatí per a les àrees de l'Imperi Rus on hi havia parlants de lituà, tot desafiant una prohibició sobre aquestes matèries, vigent des del 1866 al 1904. En oposar-se als esforços de les autoritats imperials russes per substituir la tracicional ortografia llatina amb la ciríl·lica, i en transportar material imprès de llocs tan llunyans com els Estats Units per fer-ho, els knygnešiai es van convertir en un símbol de la resistència lituana contra la russificació.

## Referències

* Ruseckas, Petras (1992-1997) Knygnešys : 1864-1904 (Contrabandista de llibres: 1864-1904) (3 vols.) Valstybinis leidybos centras, Vilnius, ISBN 998681006X (Volums 1 i 2, reimpressió, publicat originalment: Spaudos fondas, Kaunas, 1926-1928) (lituà);
* Merkys, Vytautas (1994) Knygnešių laikai: 1864-1904 (L'era dels contrabandistes de llibres: 1864-1904) Valstybinis leidybos centras, Vilnius, ISBN 9986090180 (lituà);
* Merkys, Vytautas (1994) Draudžiamosios lietuviškos spaudos kelias: 1864-1904: informacinė knyga (El camí de la premsa lituana prohibida: 1864-1904: Un llibre d'informació) Vilnius: Mokslo ir enciklopedijų leidykla, Vilnius, ISBN 5420011816 (lituà);
* Kaluškevičius, Benjaminas i Žemaitytė-Narkevičienė, Ona (1998) Šimtas knygnešių: knygnešių sienelės vardai ("Un centenar de contrabandistes de llibres: el mur dels noms dels contrabandistes de llibres") Lietuvos kultūros fondas, Lietuvos Knygnešio draugija, Vilnius, ISBN 9986917506 (lituà);
* Čiplytės, Joana Vigos (2005) Juozas Masiulis: knygnešys ir knygininkas (Žara, Vilnius, ISBN 9986-34-140-X (lituà)

## Enllaços externs

* Estàtua titulada Knygnešys per Juozas Zikaras a Kaunas.
* Contrabandistes de llibres (anglès)
# Limonium migjornense

Limonium migjornense és una saladina endèmica del Migjorn (Mallorca), de la família Plumbaginaceae. El seu nom deriva de la zona on s'han trobat. Fou descrita el 1985 pel botànic mallorquí Lleonard Llorens.
És una planta perenne, glabra, amb un cep curt d'uns 2-7 cm, poc ramificada. Té biologia reproductiva monoica auto-incompatible, floreix entre juny i agost o, excepcionalment, setembre. Fructifica els mesos de setembre i octubre. És hermafrodita, amb pol·linització entomòfila generalista i dispersió anemocora. La major part dels grans de pol·len presenten irregularitats i malformacions. El nombre de cromosomes és 2n = 25. Es pot reproduir de forma asexual per apomixis.
Habita el salobrar de Campos, al sud de Mallorca, en sòls salins anegats en alguna època de l'any i en sòls arenosos. Comparteix hàbitat amb Limonium camposanum, L. antonii-llorensii i L. virgatum. Només se'n coneix una població que compta amb uns 400 individus. És una espècie amenaçada amb risc d'extinció degut a la reduïda zona on es localitza i al perill d'origen antròpic. La zona és freqüentada per estiuejants i turistes durant l'època de floració. Existia una segona població al salobrar de Magalluf, al sud-oest de Mallorca, actualment desapareguda.

## Referències

* 1 2 Llorens, Ll. «Revisión sistemático-taximétrica del género Limonium en la isla de Mallorca». Lazaroa, 8, 1985, pàg. 11-68.
* 1 2 «Limonium migjornense». A: Ministerio de Agricultura y Medio Ambiente. Atlas y Libro Rojo de la Flora Vascular Amenazada de España (en castellà), p. 364-365. Arxivat 2012-04-13 a Wayback Machine.